22.6.2023
ET
Euroopa Liidu Teataja
C 220/11
TERVITAB KOMISJONI KAVATSUST JA JULGUSTAB LIIKMESRIIKE VÕTMA JÄRGMISI MEETMEID: 14. võtma arvesse resistentsuse kujunemise ohtu inimtervishoius ja veterinaarias kasutatavate antimikroobikumide suhtes, tingituna nende kokkupuutest taimekaitsevahendites või biotsiidides kasutatavate ainetega, tuginedes teaduslikule uurimistööle ja tõenditele, mis on saadud nende toodete ohutuse hindamise ja nende kohta otsuste tegemise käigus, ning asjakohasel juhul nende otsuste läbivaatamisele, kui ilmnevad uued tõendid.
Vajaduse korral tuleks asjaomaste toodete suhtes rakendada asjakohaseid kasutustingimusi või -piiranguid; E.
Soovituslikud eesmärgid antimikroobikumide tarbimise ja antimikroobikumiresistentsuse kohta
INNUSTAB LIIKMESRIIKE: 15. võtma asjakohaseid riiklikke meetmeid eesmärgiga tagada, et 2030. aastaks on inimeste puhul, st kombineerituna ambulatoorses ravis ja haiglasektoris, sealhulgas pikaajalise hoolduse asutustes ja koduse hoolduse tingimustes, antibiootikumide kogutarbimine (määratud päevane kogus 1 000 elaniku kohta päevas) liidus vähenenud 20 % võrreldes võrdlusaastaga 2019; 16. võtma asjakohaseid riiklikke meetmeid eesmärgiga tagada, et 2030. aastaks kuulub vähemalt 65 % kõigist inimeste tervishoius tarbitavatest antibiootikumidest WHO AWaRe-klassifikatsioonis määratletud Access rühma (64); 17. võtma asjakohaseid riiklikke meetmeid, eesmärgiga tagada, et 2030. aastaks on metitsilliiniresistentse Staphylococcus aureus’e (MRSA) põhjustatud vereringeinfektsioonide koguarv (arv 100 000 elaniku kohta) vähenenud ELis 15 % võrreldes võrdlusaastaga 2019; 18. võtma asjakohaseid riiklikke meetmeid, eesmärgiga tagada, et 2030. aastaks on kolmanda põlvkonna tsefalosporiinire­ sistentse Escherichia coli põhjustatud vereringeinfektsioonide koguarv (arv 100 000 elaniku kohta) vähenenud ELis 10 % võrreldes võrdlusaastaga 2019; 19. võtma asjakohaseid riiklikke meetmeid, eesmärgiga tagada, et 2030. aastaks on karbapeneemiresistentse Klebsiella pneumoniae põhjustatud vereringeinfektsioonide koguarv (arv 100 000 elaniku kohta) vähenenud ELis 5 % võrreldes võrdlusaastaga 2019.
Liikmesriikide soovituslikud individuaalsed panused nende liidu eesmärkide saavutamiseks on esitatud käesoleva soovituse lisas; 20. kehtestama näitajad ja jagama nende kasutamise parimaid tavasid, mis aitaks saavutada soovituslikke eesmärke ning eesmärke, mis käsitlevad muid antimikroobikumiresistentsusega seotud aspekte, näiteks nakkuste ennetust ja tõrjet, antimikroobikumiresistentsuse vältimist, retseptide väljakirjutamise tavasid ja koolitust; TERVITAB KOMISJONI KAVATSUST JA JULGUSTAB LIIKMESRIIKE VÕTMA JÄRGMISI MEETMEID: 21. kehtestada asjakohased meetmed, et aidata saavutada strateegia „Talust taldrikule“ ja nullsaaste tegevuskava eesmärk vähendada 2030. aastaks põllumajandusloomade ja vesiviljeluse puhul kasutatavate antimikroobikumide kogumüüki ELis 50 %; F.
Teadlikkus, haridus ja koolitus
INNUSTAB LIIKMESRIIKE: 22. tagama koostöös kõrg- ja kutseharidusasutuste ning sidusrühmadega, samuti pedagoogilise ja käitumisalase analüüsi abil, et riiklikud täienduskoolitusprogrammid ja -õppekavad, muu hulgas meditsiini, õenduse, sünnitusabi, farmaatsia, hambaravi, veterinaarmeditsiini, põllumajanduse ja agronoomia, keskkonna- ja ökoloogiateaduste valdkonnas, hõlmaksid vastavalt vajadusele kohustuslikku sektoriülest koolitust ja pädevust antimikroobikumiresistentsuse, nakkuste ennetamise ja tõrje, keskkonnariskide, bioturvalisuse ja antimikroobikumiresistentsuse vältimise, sealhulgas antimikroobikumide mõistliku kasutamise valdkonnas; (64) https://www.who.int/publications/i/item/2021-aware-classification.